CELEX: 32019D2207
Language: sl
Date: 2019-12-05 00:00:00
Title: Sklep Sveta (EU) 2019/2207 z dne 5. decembra 2019 o stališču, ki se v imenu Evropske unije zastopa na 39. zasedanju izvršnega organa Konvencije o onesnaževanju zraka na velike razdalje preko meja v zvezi z nekaterimi spremembami Protokola o zmanjševanju zakisljevanja, evtrofikacije in prizemnega ozona

23.12.2019   
               
               
                  SL
               
               
                  Uradni list Evropske unije
               
               
                  L 332/17
               
            
         SKLEP SVETA (EU) 2019/2207
         z dne 5. decembra 2019
         o stališču, ki se v imenu Evropske unije zastopa na 39. zasedanju izvršnega organa Konvencije o onesnaževanju zraka na velike razdalje preko meja v zvezi z nekaterimi spremembami Protokola o zmanjševanju zakisljevanja, evtrofikacije in prizemnega ozona
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 191 v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Konvencija iz leta 1979 o onesnaževanju zraka na velike razdalje preko meja (v nadaljnjem besedilu: Konvencija) ima Protokol o zmanjševanju zakisljevanja, evtrofikacije in prizemnega ozona (v nadaljnjem besedilu: Protokol), ki je bil sprejet leta 1999.
                  
               
                     (2)
                  
                  
                     Pogodbenice, prisotne na zasedanju izvršnega organa Konvencije (v nadaljnjem besedilu: izvršni organ), lahko na podlagi člena 13a Protokola sprejmejo spremembe Protokola in njegovih prilog.
                  
               
                     (3)
                  
                  
                     Protokol so pogodbenice, ki so bile prisotne na 30. zasedanju izvršnega organa, leta 2012 spremenile s sprejetjem sklepov 2012/1 in 2012/2. Spremembe iz Sklepa 2012/1 so začele veljati in učinkovati na podlagi hitrega postopka, določenega v Protokolu. Spremembo iz Sklepa 2012/2 so morale sprejeti pogodbenice k Protokolu, Unija pa jo je odobrila s Sklepom Sveta (EU) 2017/1757 (1). Ta sprememba je začela veljati 7. oktobra 2019.
                  
               
                     (4)
                  
                  
                     Izvršni organ naj bi na svojem 39. zasedanju, ki bo potekalo od 9. do 13. decembra 2019, odločil o sprejetju sprememb člena 3a Protokola in Priloge VII k Protokolu, kot so jih predlagale Združene države Amerike, da bi pogodbenicam, ki niso članice EU, olajšal ratifikacijo Protokola.
                  
               
                     (5)
                  
                  
                     Primerno je določiti stališče, ki naj se v imenu Unije zastopa v izvršnem organu, saj sta predmet in vsebina Protokola, ki bo spremenjen, zajeta v pravnem redu Unije in zlasti Direktivi (EU) 2016/2284 Evropskega parlamenta in Sveta (2).
                  
               
                     (6)
                  
                  
                     Stališče Unije na 39. zasedanju izvršnega organa bi moralo biti, da se podpre predlog za spremembo Priloge VII k Protokolu.
                  
               
                     (7)
                  
                  
                     Kadar pogodbenice iz Vzhodne Evrope, Kavkaza in Srednje Azije, prisotne na 39. zasedanju izvršnega organa, navedejo, da je predlog za spremembo člena 3a Protokola koristen, bi stališče Unije na 39. zasedanju izvršnega organa moralo biti, da se podpre ta predlog. Kadar pogodbenice ne navedejo, da je predlog za spremembo člena 3a koristen, bi moralo stališče Unije biti, da se Združene države Amerike povabi, da umaknejo svoj predlog za spremembo in če ga Združene države Amerike ne umaknejo, bi morala Unija imeti možnost predlogu ugovarjati –
                  
               SPREJEL NASLEDNJI SKLEP:
         
            Člen 1
            Stališče, ki se v imenu Unije sprejme na 39. zasedanju izvršnega organa Konvencije o onesnaževanju zraka na velike razdalje preko meja (v nadaljnjem besedilu: 39. zasedanje izvršnega organa), je naslednje:
            
                        (a)
                     
                     
                        predlog Združenih držav Amerike o spremembi Priloge VII k Protokolu za podaljšanje prožnih časovnih rokov z leta 2019 na leto 2024 se podpre;
                     
                  
                        (b)
                     
                     
                        kadar pogodbenice iz Vzhodne Evrope, Kavkaza in Srednje Azije, ki so prisotne na 39. zasedanju izvršnega organa, navedejo, da je predlog za spremembo člena 3a Protokola za podaljšanje prožnih časovnih rokov z leta 2019 na leto 2024 in iz leta 2022 na leto 2030 koristen, se predlog Združenih držav Amerike o spremembi navedenega člena 3a podpre;
                     
                  
                        (c)
                     
                     
                        kadar pogoj iz točke (b) tega člena ni izpolnjen, se pozove Združene države Amerike, naj umaknejo predlog za spremembo člena 3a Protokola;
                     
                  
                        (d)
                     
                     
                        če Združene države Amerike, po pozivu iz točke (c) tega člena, predloga za spremembo člena 3a Protokola ne umaknejo, lahko Unija predlogu ugovarja.
                     
                  
         
            Člen 2
            Glede na razvoj dogodkov na 39. zasedanju se lahko predstavniki Unije po posvetovanju z državami članicami na usklajevalnih sestankih na kraju samem dogovorijo o manjših spremembah stališča iz člena 1 brez nadaljnjega sklepa Sveta.
         
         
            Člen 3
            Ta sklep začne veljati na dan sprejetja.
         
         
            V Bruslju, 5. decembra 2019
            
               
                  Za Svet
               
               
                  Predsednik
               
               M. LINTILÄ
            
         
         
            (1)  Sklep Sveta (EU) 2017/1757 z dne 17. julija 2017 o sprejetju, v imenu Evropske unije, spremembe Protokola iz leta 1999 o zmanjševanju zakisljevanja, evtrofikacije in prizemnega ozona h Konvenciji iz leta 1979 o onesnaževanju zraka na velike razdalje preko meja (UL L 248, 27.9.2017, str. 3).
         
            (2)  Direktiva (EU) 2016/2284 Evropskega parlamenta in Sveta z dne 14. decembra 2016 o zmanjšanju nacionalnih emisij za nekatera onesnaževala zraka, spremembi Direktive 2003/35/ES in razveljavitvi Direktive 2001/81/ES (UL L 344, 17.12.2016, str. 1).